hotchpotch/miracl-hf-unified huggingface dataset:
Glamour
'Glamour ni jina la filamu iliyotoka mwaka 2011 kutoka nchini Tanzania. Ndani yake anakuja Eva Issack, Bond Bin Suleiman, Tekila Mjata, Mustafa Hassanali, Edward Chogula. Imeongozwa na Amitabh Aurora na kutayarishwa na Javed Jafferji. Filamu inahusu masuala ya urembo na uanamitindo. Hasa kule kuwa na nia ya dhati juu ya kile unachokiamini na mwishowe kufanikiwa. Filamu inamzungumzia Sophia binti aliyelelewa katika mazingira ya dini ya Kiislamu na baadaye kujihusisha na masuala ya urembo ilhali malezi yake yanamkataza. Anapitia mazogo kadha wa kadha, hatimaye anafanikiwa katika nia yake ya kuwa mrembo mashuhuri. Pamoja na mafanikio hayo, bado alijiona yeye bora zaidi na kujiingiza katika anasa za maisha zilizopelekea kuishia pabaya.
Sophie ni binti wa Kizanzibari aliyekuzwa katika mazingira yenye misingi mizuri ya dini ya Kiislamu ambaye siku zote alivaa vazi rasmi kwa wanawake ama binti wa Kiisilamu la hijab. Katika maisha yake hajapatapo kuwahi kuona wala kuwa na hata nakala moja ya picha yake kutoka na hali kuwa si nzuri kimaisha katika familia yake yote kiujumla. Siku moja mtaani tu anapigwa picha na mgeni mtalii aliyekwenda kutembea kisiwani Zanzibar.
Sophia alipoiona picha hiyo kwa mara ya kwanza tu alipenda. Hali hii ilimtia hamasa ya kutaka kupiga picha maishani mwake mote na hata kuonelea awe mwanamitindo kama kina Naomi Campbell ambao awali alikuwa akiwaona katika televisheni. Azimio hili lilileta ukakasi kwa mama yake mzazi, hakupendezewa nalo na kukataa katakata bintiye kutofanya maamuzi hayo. Lakini bahati mbaya mama anafariki dunia na binti anajikuta hakuwa wa kumsimamia wala kumkanya, ndipo anapoazimia kwenda jijini Dar es Salaam na kumtafuta mmoja ya wasimamizi wakubwa wa wanamitndo jijini huko Mustafa Hassanali.
Akiwa huko, alifanikiwa kupokelewa vizuri na wakala huyo, lakini baadaye analewa sifa na kujikuta anaacha kufuatilia kilichompeleka kujawa na anasa za maisha hali iliyopeleka kupata mazito katika maisha.
Zera Yakobu
Zera Yakobu (kwa Kigeez ዘርአ:ያዕቆብ, "zar'ā yāʿiqōb" "Mbegu ya Yakobu", siku hizi "zer'a yā'iqōb", "Zärˀä Yaˁqob", "Zar'a Ya'aqob", au "Zar'a Ya'eqob"; 1599–1692) alikuwa mwanafalsafa wa Ethiopia.
Kitabu chake cha mwaka 1667, "Hatata", kilitokea wakati ambapo falsafa ya Kiafrika ilikuwa inategemea mapokeo iliyorithiwa kwa sauti. Kumbe yeye aliamini ni vema kwa mtu kufuata hoja za akili yake, si kufuata anachoambiwa na wengine.
Falsafa ya Kiafrika
Falsafa ya Kiafrika inaweza kumaanisha falsafa ya wasomi Waafrika, au falsafa inayopendekeza mtazamo wa Waafrika, au falsafa inayotumia mbinu maalumu za Kiafrika.
Kabla ya Uzodinma Nwala kuanza kufundisha somo hilo, hakukuwa na chuo kikuu chochote kilicholifundisha.
Falsafa ya Kiafrika inaweza kufafanuliwa kama hoja za Waafrika juu ya mang'amuzi ya maisha yao.
Hiyo ilikuwepo hata kabla ya ukoloni uliowakutanisha na falsafa ya Magharibi.
Hasa Misri ya Kale iliwahi sana kuwa na falsafa yenye utajiri wa mawazo, halafu ikachangia falsafa ya Kigiriki na falsafa ya Kikristo.
Katika karne ya 20 tapo la kupinga ukoloni Afrika lilichochea hasa falsafa ya kisiasa ambayo ilipata maitikio makubwa ndani na nje ya bara hilo, ikichochea juhudi za ukombozi sehemu nyingi. Mfano mmojawapo ni falsafa ya Ujamaa iliyozaliwa na Julius Nyerere nchini Tanzania.
Diaspora ya Waafrika
Diaspora ya Waafrika inahusu jumuia za watu duniani kote ambazo zina asili yake katika Waafrika waliohama bara lao au waliohamishwa wakati wa historia kuandikwa.
Katika hizo, kubwa zaidi ni zile za Brazil, Marekani na Haiti.
Umoja wa Afrika unafafanua hivi mtawanyiko huo:
"[unaundwa] na watu wenye asili ya Afrika ambao wanaishi nje ya bara hilo, bila kujali uraia na utaifa wao na wana nia ya kuchangia maendeleo ya bara na ujenzi wa Umoja wa Afrika."
Hati ya kuuanzisha inatamka kwamba 
"utaalika na kuhimiza diaspora ya Waafrika ishiriki kikamilifu kama sehemu muhimu ya bara letu."
Chura-filimbi
Vyura-filimbi ni aina za vyura wa jenasi "Arthroleptis" katika familia Arthroleptidae ambao sauti yao ni kama filimbi. Vyura hawa ni wadogo sana: mm 15-55. Huishi katika takataka za majani ambapo hula wadudu wadogo kama sisimizi na mchwa.
Bond Bin Suleiman
'Abdallah Suleiman Bin Sinnan (maarufu kama Bond Bin Suleiman kazaliwa mnamo 1983, Bugando, Mwanza) ni mwongozaji, mtunzi wa filamu, mtangazaji, mwigizaji na mtayarishaji wa filamu kutoka nchini Tanzania. Bond vilevile husimama kama mchambuzi wa masuala ya filamu za Tanzania. Baadhi ya filamu alichocheza ni pamoja na Lost Souls (2010), Glamour (2011). Bond alianza kujihusisha na kazi za sanaa mwaka 1999. Awali alikuwa mwimbaji kabla ya kujihusisha na uigizaji. Mambo ya usanii ni juhudi zake binafsi tu kwa kutumia njia mbalimbali ikiwa ni pamoja na mitandao.
Yusuph Mlela
Yusuph Godfrey Mlela (amezaliwa tarehe 11 Oktoba, 1986) ni mwigizaji wa filamu, mtunzi wa filamu na mwanamitindo kutoka nchini Tanzania. Mlela ni miongoni mwa waigizaji waliokuwa wachanga na kuja juu haraka sana. Filamu yake kwanza ilikuwa "Diversion of Love" (2006), Family Curse (2014), I Know You (2014), Shaymaa (2013), Nesi Selena (2013), Samira, Chumo na Poor Minds (2013). 
Mlela alipata elimu yake ya msingi katika shule ya Kumbukumbu ya Kinondoni jijini Dar es Salaam, halafu akajiunga na sekondari ya Kawawa iliyoko Mafinga mkoa wa Iringa, akiwa huko alisoma hadi kidato cha nne. Baadaye akaja kujiendeleza na masuala ya Kompyuta. Kikundi chake cha kwanza kujiunga kuhusu sanaa kinaitwa Tanganyika, kabla ya kwenda kujishuhulisha na masuala ya mitindo.
Usalama wa kinyumbani
Usalama wa kinyumbani ni suala ibuka haswa katita miji na nchi ambapo kuna uwezekano mkubwa wa wizi, kuvunjwa nyumba na moto unaoweza ukateketeza kila kitu.
Usalama wa kinyumbani unahusisha mitambo ya kukagua kwamba kila kitu kiko shwari, kamera za CCTV, vihisia (sensors) vilivyoko milangoni na madirishani, ving'ora vitakavyolia pindi tu mwizi au moto utakapodhihirika.
Ripoti kutoka shirika la ukachero la FBI imeonyesha kwamba wizi mwingi, asilimia hamsini na nane hutokana na wezi kuvunja na kuingia nyumbani kwa fujo. Pia imeendelea kusema kwamba wizi hutokea kati ya dakika nane hadi kumi na mbili ambapo mwizi huwa ameingia nyumbani kwa kuvunja dirisha au mlango kwa muda usiozidi sekunde sitini.
Unapoweka usalama wa nyumbani mwako kupitia teknolojia hii mpya ya ADT Security, utahitaji kuweka kamera fiche za CCTV ambazo zitalinda usalama kwa kuangalia uwepo wa mwizi, mtu au kitu kigeni nyumbani. Licha ya kuweka kufuli au komeo dirishani na milangoni, utaweka pia vihisia ili kwamba mtu akiugusa mlango au dirisha yako, mtambo utakuonyesha kwamba kuna mtu pale.
Kando na hayo, utaweka king'ora ili kwamba kukiwa na tukio la kuvunjwa, kuguswa mlango au dirisha, moto au mwizi ameonekana na kamera ya CCTV, basi king'ora kitatoa mbiu ili ujue kwamba kuna hatari.
Kampuni ambayo yakupa usalama wa kinyumbani itakupa jopo la kudhibiti (control panel) ambayo utawekewa kwa simu au kompyuta ili uweze kudhibiti usalama wako.
Baada ya kampuni inayokupa usalama wa kinyumbani kufanya haya yote, wataviwasha viashiria kwa milango na dirishani ili kila mtu anayepitia pale ajue kwamba una usalama wa kutosha. Jambo hili hata kama laweza kuonekana kana kwamba ni jinsi ya uchuuzi, litawafanya wezi waogope kuvunja nyumba yako maana kwako kuna usalama wa kutosha.
Kamera za CCTV ni mitambo ya kiusalama ambayo huwekwa ili kukagua kila kitu kilichoko mahali fulani. Huwa ni kamera ya kawaida lakini ambayo huona wakati wa mchana na usiku pia. Kamera hizi huambatanishwa na mtambo wa kukagua ambapo mkaguzi huweza kuona yote yanayojiri katika mahali panapokaguliwa na mtambo huu. Kamera hizi huwekwa nyumbani, na katika shule na ofisini kunakohitaji usalama wa hali ya juu. Tukio lolote likifanyika kama wizi au moto, wakaguzi wanaweza kujua haswa ni lipi lililojiri ili mkasa huo utokee.
Diversion of Love
'Diversion of Love ni jina la filamu iliyotoka mwaka 2006 kutoka nchini Tanzania. Ndani yake anakuja Lucy Komba, Yusuph Mlela, Irene Uwoya, Wasiwasi Mwabulambo, Ahmedi Olotu na Denis Ngakongwa. Filamu inahusu misukosuko katika ndoa. Jane (Lucy Komba) na James (Mlela) walikula kiapo cha ndoa kutoacha hadi kifo. Lakini baadaye yanatokea matatizo na mambo kwenda ndivyo sivyo. Filamu ni utunzi wake Nicolaus Mtitu, huku dialojia ikiandikwa na Kulwa Kikumba, picha na mhariri ni John Kalaghe, na kutayarishwa na 5 Effects Movies. Imeongozwa na Mtitu Game.
Kerry Washington
Kerry Marisa Washington (aliyezaliwa 31 Januari 1977) ni mwigizaji wa Marekani.
Tangu mwaka 2012, Washington amepata umaarufu kutokana na kuwa nyota katika mchezo wa ABC uitwao scandal, tamthilia ya Shonda Rhimes ambayo huchezwa na Olivia Pope, mtaalamu wa utatuzi wa migogoro kwa wanasiasa na wanasheria wa nguvu huko Washington DC. Kwa nafasi alizocheza, amechaguliwa mara mbili kwenye tuzo ziitwazo Primitime Emmy awards kama muigizaji bora wa michezo ya tamthilia, Tuzo za sreen actor Guild kama Mwanamke bora wa mchezo wa tamthilia, na Tuzo za Golden Globe kama muigizaji bora katika Televisheni .
Washington pia anajulikana kwa nafasi yake alocheza kama Della Bea Robinson, katika filamu iitwayo Ray (2004), kama Kay katika The Last King of Scotland (2006), kama Alicia Masters katika filamu ya Live Fantastic four filamu ya 2005 na 2007, na kama Broomhilda von Schaft katika Django Unchained ya Quentin Tarantino (2012).
Pia amejitokeza katika filamu za kujitegemea our song (2000), The Dead Girl (2006), Mother and child (2009) na Night Catches Us (2010). Mnamo mwaka wa 2016, alichaguliwa kuigiza kama Anita Hill katika filamu ya HBO ya televisheni na alipewa Tuzo za primetime Emmy award muigizaji bora wa tamthilia na Mwandishi bora wa Kisasa.
Mnamo Aprili 2014, gazeti la Time lilimtaja Washington kwenye orodha ya "Time 100" ya kila mwaka.
Abi
Abi ni madini ya metali yanayotokana na aina mbili au zaidi za metali.
Ameta
Ameta (pia amita; kutoka Kiingereza "" ambayo ni kifupi cha "ampere meter") ni kifaa kinachotumika kupima nguvu ya mkondo wa umeme kwa vizio vya ampea.
Muziki wa Kigregori
Muziki wa Kigregori ni aina nyofu ya muziki wa Kikristo inayotumia sauti moja tu tena bila ya kusindikizwa na ala yoyote.
Ndio muziki rasmi wa Kanisa la Kilatini ambao ulistawi Ulaya magharibi na ya kati katika karne ya 9 na ya 10.
Jina linatokana na hadithi ya kwamba Papa Gregori I ndiye aliyeagiza utumike kanisani.
Uundaji wa maneno
Uundaji wa maneno ni ujenzi, uzalishaji au utengenezaji wa maneno mapya.
Uundaji wa maneno mapya husaidia kuongeza msamiati katika lugha ili kukidhi mahitaji ya mawasiliano.
Uundaji wa maneno mapya husababishwa na mabadiliko ya uchumi, siasa, utamaduni na maendeleo ya sayansi yanayotokea katika jamii husika.
Kwa mfano katika Kiswahili tunayo maneno mapya kama vile: uwekezaji, ukeketaji, ujasiriamali na mengine mengi kutokana na mabadiliko ya kijamii.
Uundaji wa msamiati hutokea kwa njia mbalimbali zifuatazo:
 *Kusinyaza 
Uundaji wa maneno hubadilisha maana ya maneno asili.
Amiba
Amiba (kutoka Kiingereza "amoeba") ni jamii ya vijidudu vidogo sana visivyoonekana kwa macho ambavyo huishi kwenye maji na kwenye udongo, lakini pia katika mwili wa viumbehai wengine, vikisababisha pengine maradhi mbalimbali.
Kidevu
Kidevu ni sehemu ya chini ya uso. Ni chini ya kinywa na ni sehemu ya mbele ya taya. Kwa wanaume kinaota ndevu.
Shavu
Shavu (pia: funda) ni eneo la uso chini ya macho na kati ya pua na masikio.
Ni mema kwa wanadamu na wanyama, ngozi inayowekwa na kidevu na taya, na kufanya ukuta wa kinywa cha binadamu, kugusa mfupa wa shavuni ("cheek bone") chini ya jicho.
Irene Uwoya
Irene Pancras Uwoya (amezaliwa 18 Disemba 1988) ni mwigizaji na mwongozaji wa filamu, mwanamitindo wa zamani na mjasiriamali kutoka nchini Tanzania. Irene pia alishiriki mashindano ya "Miss Tanzania" na kushika natasi ya tano mwaka 2006/2007
Alifahamika sana kwa uhusika wa "Oprah" (2008) alioshiriki na Steven Kanumba na Vincent Kigosi. Baadhi ya filamu alizocheza ni pamoja na Uliyemchokoza Kaja, Figo, Rosemary, Snitch, The Return of Omega na Money.
Uwoya alianza shule ya msingi Mlimwa kisha akahamia Shule ya Bunge iliyopo Dar-es-Salaam kwa ajili ya elimu ya upili, baadaye akaenda Greenville huko jijini Kampala, Uganda. Kwenye mwezi wa Oktoba, 2017, habari zilitapakaa katika mitandao mbalimbali nchini Tanzania kuwa Uwoya ameolewa na Dogo Janja - msanii wa hip-hop Tanzania. Siku kadhaa mbele kupitia ukurasa wake wa Instagram Uwoya alithibitisha kuolewa na Dogo Janja.
Armagedoni
Armagedoni (kwa Kigiriki Ἁρμαγεδών, "Harmagedōn", kutoka Kiebrania: הר מגידו, Har Megiddo) ni mahali pa Israeli kaskazini ambapo pametajwa na kitabu cha Ufunuo 16:16 kuwa patakuwepo mapigano makubwa ya mwisho kati ya wema na uovu.
Galvanometa
Galvanometa ni kifaa kilichotengenezwa kimakanika na kiumeme chenye uwezo wa kuhisi/kugundua na kupima mkondo wa umeme.
Mara nyingi Galvanometa ni kifaa cha kianalojia ambacho hutumika kama ameta kupimia mawimbi ya umeme katika sakiti ya umeme kwa kutumia kizio kiitwacho ampea.
Galvonometa hupima mkondo wa umeme kwa kutumia mshale ambao huonesha kiasi cha mkondo wa umeme kipitacho katika sakiti.
Anti-Virus
Anti-Virus (vilevile Unti-Virus, Vinega wa Anti-Virus) lilikuwa jina la kutaja mapambano au harakati (movement) ya wasanii wa muziki wa hip hop kudai haki zao za msingi ambazo walikuwa wakizipigania dhidi ya kile walichokuwa wakifanyiwa na baadhi ya vyombo vya habari vyenye nafasi au fursa kubwa kwa wasanii wa muziki wa aina mbalimbali nchini Tanzania. Lengo kuu, ilikuwa kupigania uhai wa muziki wa hip hop ambao ndiyo zao la muziki wa Bongo Flava.
Kulingana na Mkoloni, siku moja taasisi moja kubwa nchini waliitisha kikao na waandishi na baadhi ya washika dau katika tasnia ya muziki, mmoja wa wasimamizi wakuu wa taasisi maarufu nchini alilopoka kuwa anatahakikisha muziki wa hip hop ya Tanzania unakufa. Jambo hili, lilitoka kama mzaha, lakini halisi halisi ndivyo ilivyokuwa kwa kipindi hicho. Tangu kikao kile, Mkoloni na baadhi ya wasanii walikubaliana kuandaa kitu ambacho kita kinzana na mawazo yale. Ili kufanikisha, ilibidi waandae tamasha ambalo litaleta hamasa dhidi ya kauli kama zile za taasisi kubwakubwa. Dhumuni hasa ilikuwa kuwakwamua wasanii wa muziki mbalimbali kutoka mikononi mwa kikundi fulani ambacho kinaonekana kudhibiti mzunguko mzima wa muziki wa Tanzania.
Harakati zilianza kabla ya kumshirikisha Sugu katika dambwe hili. Kama kikosi, walimfuata Sugu na kumueleza juu ya harakati yao. Sugu aliunga mkono harakati, maana tangu zamani yeye alikuwa msema kweli kabla hata ya hiii harakati. Jambo ambalo lilimvutia kuona kwamba kuna watu wanathubutu kukemea udhalimu. Awali Sugu katika wimbo wake wa "Moto Chini" alikemea mno mambo ya media kuhodhi wasanii.
Pamoja na harakati hizi kutamba karibia miaka kadhaa tangu kuanzishwa, bado hakuna picha kamili kama kweli wameelewana na hicho chombo kinachodaiwa kuhujumu wasanii au la. Lakini kumekuwa na mazungumzo kati ya Sugu na Ruge na kuafikiana katika kusaidiana na kusapotiana kikazi.
Vinega wana orodha kubwa, lakini hii ni baadhi yao tu.
Girlfriend (filamu)
Girlfriend ni jina la filamu iliyotoka mwaka 2003 kutoka nchini Tanzania. Filamu inahusu muziki na maisha na ndani yake anakuja TID, Yvonne Cherrie (Monalisa), Beatris Morris (Nina), Jay Moe, A.Y na King Crazy GK. Filamu inaonesha jitihada binafsi katika kile unachokiamini na mwisho wa siku unatusua. Picha linaanza TID maisha magumu, harakati kila siku, huku ana mpenzi wake wa karibu mara kulala na njaa, mara hivi. Basi tu ilimradi maisha ya bahati nasibu. Hatimaye wakatoka katika namna ya kipekee licha ya majaribu kadhaa yaliyoonekana katika kipindi kigumu cha maisha yao. Filamu ina kibwagizo chake kinaitwa Girlfriend ambacho kiliimbwa na TID akishirikiana na Jay Moe kutoka Bongo Records.
Filamu inaanza Eric (T.I.D) akiwa nyumbani anasikiliza Sister Sister ya King Crazy GK kwa zogo kubwa. Ghafula Zuena (Yvonne Cherrie) anaingia kuzima mazogo yale. Zeuna anamsihi mpenziwe atafute kazi ya kufanya na si hiyo ya muziki. Eric anaamini katika muziki na kamwe hawezi kuacha muziki. Zuena anaona muziki hauna faida yoyote kwa Eric, kwani hata kodi inamshinda kulipa.
Mazungumzo yao hatimaye wakakubaliana kwenda ote katika kilabu ya muziki. Huko kilabuni, hakuwa kwenye ratiba, anabahatisha kutumbuiza. Kilabuni anaonekana Ndende, Jay Moe. Jahffarie, Sista P., G.K. anayebughudhi wasichana kilabuni hapo akiwa na A.Y. Stella (Nina) anamshawishi Zuena aachane na Eric kwa vile hana kitu. Bila mafanikio.
AY anamwona Zuena na kujaribu kumkuwadia GK. Eric bado hali mbaya katika kukubaliwa kutumbuiza. GK na AY wanarudi tena kuja kumbughudhi Zuena. Zuena anahofia nongwa na Eric na kuamua kuwatimua wawili wale. Kilabuni kunazuka ugomvi kila sehemu, GK na AY wanaleta fujo, hawataki kulipa pesa za vinywaji walivyokunywa. Hadi mwisho, Eric kabaniwa kutumbuiza kule kilabuni. Nyumbani kwa GK kinanuka kati ya Stella na mwanamke mwengine (Joan). GK kagonganisha magari.
Nyumbani kwa Sam (kakake Eric), malumbano makubwa ndani ya nyumba. Amekuwa kisirani kiasi hata mkewe anaoiona hiyo hali.
Kanali
Kanali (kwa Kiingereza "colonel"; kifupisho chake ni Col. au Col; matamshi yake / kɜːrnəl /, sawa na "kernel") ni cheo cha afisa wa jeshi chini ya safu ya afisa wa jumla.
Hata hivyo, katika vikosi vingine vya kijeshi, kama vile vya Iceland au Vatikano, kanali ni cheo cha juu zaidi. Pia hutumiwa katika baadhi ya vikosi vya polisi na mashirika ya kiserikali.
Kihistoria, katika karne ya 17, karne ya 18 na karne ya 19, kanali alikuwa kawaida katika jeshi. Matumizi ya kisasa ni tofauti sana.
Cheo cha Kanali ni kawaida juu ya cheo cha luteni kanali. Cheo cha juu kinaitwa brigedia au mkuu wa brigedi.
Nafasi sawa katika majeshi ya baharini zinaweza kuitwa nahodha au nahodha wa meli.
Troposfia
Troposfia ni sehemu ya chini ya anga ya Dunia. Inasheheni asilimia 75 ya wingi wa anga na 99% ya mvuke wake wa maji na erososi. Urefu wake ni karibu kilomita 15. Ni ndefu zaidi katika tropiki (kilomita 20) na fupi kwenye ncha (kilomita 7).
Troposfia ni mahali ambapo hali ya hewa ya Dunia kama mvua, theluji, radi, au dhoruba hutokea. Mawingu yanaweza kuunda urefu wa kilomita 10-15.
Troposfia ni mahali ambapo watu wanaishi, kwa sababu inakaribia ngazi ya chini.
Safu ya pili inaitwa stratosfia. Kati ya tabaka mbili kuna tropopozi.
Katika troposfia, joto hupungua huku urefu wa uelekeo wa juu unaongezeka. Hii ni tofauti na stratosfia. Hii pia inamaanisha kwamba troposfia haina msimamo kidogo: gesi zinaweza kuinuka au kuanguka kwa urahisi. Hivyo troposfia imechanganyika vyema. Mvuto huu wenye nguvu wa anga pia husababisha mzunguko wa anga wa jumla.
Brigedia
Brigedia (kutoka Kiingereza "Brigadier", matamshi yake / brɪɡədɪər /) ni cheo cha jeshi, ukamilifu ambao unategemea nchi.
Katika nchi nyingine, ni cheo cha juu kuliko koloneli, sawa na mkuu wa brigedi, kwa kawaida amri ya brigedi ya askari elfu kadhaa. Katika nchi nyingine, ni cheo ambacho hakijatumiwa (k.m. Hispania, Italia, Ufaransa, Uholanzi na safu za polisi za Indonesia).
Lamborghini
Automobili Lamborghini ni kiwanda cha Italia ambacho ni mtengenezaji wa magari ya fahari, magari ya michezo na SUVs kinachopatikana Sant'Agata Bolognese, Italia.
Kampuni hiyo inamilikiwa na kundi la Volkswagen kupitia hisa za magari ya Audi.
"Lamborghini"' ni gari lenye bei kubwa sana, na lina thamani ya Dola 200,000, ambayo ni sawa na shilingi za Kitanzania 449,060,000. Gari hili pia linasifika kuwa ni gari lenye spidi kubwa, kwani gari hili linasafiri kwa kilometa 350 kwa saa, na linashika nafasi ya 10 kwa magari yenye spidi kubwa sana duniani.
Uvuvi nchini Tanzania
Uvuvi nchini Tanzania ni mojawapo ya sekta za uchumi nchini Tanzania. Sekta hii inachangia ukuaji wa uchumi wa Tanzania kwa kuuza samaki ndani na nje ya nchi hii, hivyo husaidia nchi kupata fedha za kigeni na kuboresha uchumi.
Maendeleo katika sekta hii si mazuri sana kutokana na ukosefu wa vifaa vya kisasa vinavyotakiwa kutumika katika uvuvi wa samaki, pia kutokufanya utafiti wa kutosha ili kuona na kujua maeneo yenye samaki wa kutosha. Hali hii inarudisha nyuma maendeleo ya uvuvi nchini.
Pia asilimia kubwa ya wavuvi Tanzania hawana elimu nzuri juu ya suala zima la uvuvi, hivyo huwapelekea kufanya uvuvi haramu: hii husababisha samaki na viumbehai wengine wa majini kupoteza uhai na hali hii inasababisha upungufu wa samaki katika bahari na maziwa yetu.
Inafaa kufuata njia bora za uvuvi ili kuboreha sekta hii ili kukuza uchumi bila kuharibu mazingira: katika baadhi ya mambo ni vizuri kuiga mfano wa nchi zilizoendelea katika shughuli za [uvuvi.
Joho
Joho (kwa Kiingereza: "cloack") ni vazi pana linalofanana na koti refu ambalo mbele liko wazi. Aghalabu hushonwa au hunakshiwa kwa darizi katika sehemu za shingoni na mbele.
Joho hunakshiwa kwa rangi mbalimbali, kwa mfano nyeusi au bluu.
Barani Afrika joho huvaliwa hasa kwenye mahafali baada ya kumaliza elimu ya juu.
Katika madhehebu kadhaa ya Ukristo linatumika katika ibada mbalimbali, pengine kwa jina la "pluviale" (yaani "nguo ya mvua"; kwa Kiingereza: "cope").
Refa
Refa ni mtu anayesimamia na kuongoza michezo mbalimbali kama ngumi, mpira wa miguu, mpira wa kikapu n.k.
Refa huhakikisha sheria za mchezo husika zinafuatwa kikamilifu.
Taulo
Taulo (kutoka Kiingereza "towel") ni kitambaa aghalabu ya pamba kinachotumiwa kufuta maji hasa baada ya kuoga kwa sababu nyuzinyuzi zake zinaweza kunyonya na kukausha mwili.
Kuna aina nyingi za taulo, kama vile taulo ya kufutia maji na taulo ndogo ya kuoshea vyombo baada ya kula.
Kampuni
Kampuni (kutoka Kiingereza "company") ni asasi au shirika linalotambuliwa kisheria ambalo limeundwa kwa ajili ya kuunda au kuuza bidhaa na / au huduma kwa wateja na linashughulika na aina yoyote ya biashara.
Ufafanuzi wa neno na taratibu za sheria hutofautiana nchi kwa nchi. Kwa ujumla, kampuni shirika la biashara linalotengeneza bidhaa kwa namna iliyopangwa na kuziuza kwa umma ili kupata faida.
Kampuni inaweza kuajiri watu kuwa wafanyakazi wa kampuni hiyo.
Kampuni zinapatikana sana katika uchumi wa kibepari, nyingi zikiwa zinamilikiwa na watu binafsi kwa ajili ya kupata faida ambayo itaongeza mali ya wamiliki wake na kuikuza biashara yenyewe. Wamiliki na wahudumu wa biashara huwa na lengo mojawapo kuu kama kupata mapato ya kifedha kutokana na kazi wanayoifanya napia kwa sababu ya kukubali kujiingiza kwenye hatari ya kufanya biashara. Baadhi ya kampuni ambazo malengo yake siyo kama yale yaliyosemwa hapo juu ni kama vyama vya ushirika na kampuni zinazomilikiwa na serikali.
Biashara pia inaweza kuanzishwa bila kusudi la kupata faida au biashara inayomilikiwa na serikali.
Insha za hoja
Insha za hoja ni insha zinazoelezea jambo fulani katika hali ya kujenga hoja ambazo zinatetea msimamo fulani alionao mwandishi wa insha hiyo juu ya jambo analolizungumzia.
Hoja ni maelezo bayana yanayotolewa na mwandishi kutetea msimamo wake.
Katika uandishi wa insha za aina hii, mwandishi hutakiwa kuonesha ni jambo gani analoliunga mkono na ni lipi ambalo hakubaliani nalo.
Ili hoja zote zipate kueleweka ni sharti zipangwe kwa mtiririko wa mawazo ulio sahihi kiasi kwamba mtu aisomapo insha anapata kuelewa ni mada gani mwandishi anaijadili na ana msimamo gani kuhusu mada hiyo.
Katika kuandika insha ya hoja, wafaa ufuate mtiririko huu:
Wafanyakazi
Wafanyakazi (kwa Kiingereza "workers") ni watu walioajiriwa ili kufanya kazi fulani kwa ufanisi na hatimaye kupata malipo kadiri ya makubaliano na mwajiri.
Tukizungumzia wafanyakazi walioajiriwa tunamaanisha wale wafanyakazi ambao wanafanya biashara za kutokana na mwongozo kutoka kwa wakuu wao wa kazi.
Pengine neno hilo linataja wafanyakazi waliojiajiri, yaani wale ambao wameanzisha biashara zao wenyewe na zinawalipa wao wenyewe kutokana na ununuzi wa biashara hizo.
Meli za abiria Marekani
Meli ni chombo cha usafiri kitembeacho majini. Chombo hiki hutumika hasa katika kusafirisha mizigo mizito kama vile magari na vitu vingine vingi, lakini hata kusafiriha watu.
Kwa mfano nchini Marekani meli hutumika kubebea mizigo pia hutumiwa na watu katika safari nchini humo. Meli hizo hujulikana kwa jina la "Cruise". Meli hizi huwa kubwa sana, zenye fahari nyingi ndani yake kama vile sehemu za kuogelea, sehemu za michezo,miziki, kula na kulala.
Safari zake huwa za muda mrefu kwa sababu huendeshwa kwa mwendo wa kawaida, hivyo safari zake huchukua takriban siku tatu na zaidi kulingana na umbali wa sehemu zinakoelekea. Mbali na hili ni kwa sababu meli hizi huwa na mahitaji ya kutosha kwa ajili ya kila mtu, kama vile chakula, vinywaji na mambo mengineyo kama vile michezo.
Usafiri huu huwa mzuri na wenye usalama ijapokuwa unaweza kusumbuliwa na mabadiliko ya hali ya hewa ambayo huweza kusababisha mawimbi makali baharini au ziwani, hivyo mara nyingi kabla vyombo hivi havijaanza safari hufanyiwa marekebisho, na manahodha huwa na mawasiliano na mamlaka ya hali ya hewa nchini humo ili kuweza kuchukua tahadhari.
Seth Rollins
Colby Lopez (aliyezaliwa Mei 28, 1986) ni mchezaji wa mieleka wa Marekani. Anashiriki kwenye WWE. Anashindana chini ya jina la ulingoni Seth Rollins. Mnamo Machi 29, 2015, alishinda WWE "World Heavyweight Championship". Rollins ni mwanachama wa zamani wa "The Shield" na wakati alikuwa pamoja nao, alikuwa kwenye lebo ya WWE na Roman Reigns. Kabla ya kuitwa kwenye orodha kuu, Rollins alishinda kwa mpango wa maendeleo wa WWE na NXT alikuwa mchezaji wa kwanza wa NXT.
Rollins pia amepigana kwenye Ulingo wa heshima (ROH), ambako yeye ni Mchezaji wa zamani wa ROH na timu ya zamani ya timu ya ROH lebo ya dunia na Jimmy Jacobs. Alipokuwa kwenye mzunguko wa kujitegemea, alishinda chini ya jina la ulingoni Tyler Black. Mbali na Ulingo wa Heshima , pia ameshinda katika mapambano ya "Scott County", "AAW": "Wrestling Professional Redefined", "Independent Wrestling Association mid-south", Umoja wa Taifa wa mieleka , Pro Wrestling Guerrilla, na jamii ya mieleka X.
Black pia ni bingwa wa dunia mara tatu-michuano ya MCPW uzito mkubwa duniani mara moja, michuano ya FIP uzito mkubwa duniani mara moja, na michuano ya ROH ya Dunia mara moja.
Amirijeshi mkuu
Amirijeshi mkuu (kwa Kiingereza: "commander-in-chief" ni kiongozi wa majeshi yote katika nchi fulani.
Kwa mfano nchini Tanzania amirijeshi mkuu ni rais: ndiye anayetoa amri kwa majeshi yake. Kwa sasa amirijeshi wa sasa Tanzania ni John Pombe Magufuli.
Kemikali
Kemikali ni dawa inayosababisha kitu kubadilika kikemia.
Kwa mfano, maji ni uwiano wa hidrojeni na oksijeni ikiwa yalitoka mtoni au ulifanywa katika maabara.
Dutu za kikemikali zinazopatikana nyumbani hujumuisha maji, chumvi na klorini (buluu).
Dhana ya kemikali ilianza karne ya 18 baada ya mwanasayansi Joseph Proust kuandika mengi kuhusu kemikali kama copper carbonate. Alieleza kwamba katika kemikali yoyote, mchanganyiko ule huwa na vitu sawa, kwa mfano ukichanganya gramu ya copper na gramu nyingine ya Carbonic acid, basi utapata kwamba mchanganyiko utakaotengenezwa, bado ile gramu ya copper ipo na ile ya Carbonic acid ipo, ingawa pengine ikafifia kwa kubadilika kuwa gesi.
Kemikali zina manufaa mengi leo kama:
Leso
Leso (kutoka Kireno "lenço"; kwa Kiingereza: "handkerchief") ni kitambaa cha kawaida chenye umbo la mraba kilichotengenezwa kwa pamba au nguo nyingine ambayo inaweza kuingia katika mfuko au mkoba, na ambayo ina lengo la usafi wa binafsi kama kuifutia mikono au uso, au kufutia damu, lakini hasa kamasi.
Facundo Conte
Facundo Conte (aliyezaliwa tarehe 25 Agosti 1989) ni mchezaji wa voliboli wa Argentina, mwanachama wa timu ya taifa ya voliboli ya Argentina na klabu ya Kichina Shanghai Golden Age. Alikuwa mshiriki wa Olimpiki ya 2012, mchezaji wa medali ya dhahabu wa 2015 Michezo ya Umoja wa wamarekani , mchezaji wa medali ya fedha wa michuano ya Amerika Kusini ya 2011, bingwa wa polandi (2014), bingwa wa China (2017).
Bonde
Bonde ni sehemu ya ardhi iliyo baina ya milima miwili. Mara nyingi ni sehemu iliyo chini na inayopitiwa na mto.
Bonde linafanywa kwa kina na mto wa maji au wakati mto unapita kutoka kwenye ardhi ya juu hadi ardhi ya chini, na kuingia baharini au ziwani.
Upepo pia unaweza kufanya mabonde makubwa kwa mmomonyoko.
Darasa
Darasa (kutoka neno la Kiarabu) ni jengo au chumba ambamo mafunzo ya elimu hutolewa, hasa shuleni.
Madarasa haya hujengwa ili kunapotokea jua, mvua, vumbi au chochote kile ambacho kinaweza kuleta madhara kwa wanafunzi wasipatwe nacho.
Kwa kawaida darasa huwa na ubao wa kufundishia, madawati, pia meza ya walimu n.k.
Darasa ni pia jina la mkondo wa wanafunzi wanaosomea humo, na la somo linalofundishwa.
Steroidi
Steroidi ni kiwanja kikaboni na pete nne zilizopangwa katika konfigaresheni maalum ya Masi. Mifano ni pamoja na malaria ya lipid kolesterol, homoni za ngono estradioli na testosteroni na dexamethasone ya kupambana na uchochezi ya dawa. Steroidi ina kazi kuu mbili za kibaiolojia: steroidi fulani (kama vile kolesterol) ni vipengele muhimu vya utando wa seli ambavyo hubadilisha utengano wa membrani, na steroidi nyingi ni ishara za molekuli zinazozalisha receptazi za homoni za steroidi.
Mfumo wa msingi wa steroidi hujumuisha atomi kumi na saba za kaboni, zilizounganishwa na pete nne za "fused": pete tatu za cyclohexane (pete A, B na C katika mfano wa kwanza) na pete moja ya tano ya cyclopentane (D ring). Steroidi hutofautiana na makundi ya kazi yaliyomo kwenye msingi huu wa pete nne na kwa hali ya oxidation ya pete. Sterolzi ni aina ya steroidi na kikundi cha hidroxyl katika nafasi ya tatu na mifupa inayotokana na cholestane. Wanaweza pia kutofautiana zaidi na mabadiliko kwenye muundo wa pete (kwa mfano, kupigwa kwa pete ambayo hutoa secosteroids kama vile vitamini D3).
Vivutio vya Tanzania
Vivutio vya Tanzania ni vingi sana, kama vile milima (kwa mfano mlima Kilimanjaro, milima ya Usambara, milima ya Udzungwa), pia mbuga za wanyama (kama Mikumi, Serengeti, Ngorongoro na Manyara), tena maporomoko ya maji ya mto Ruaha na mengineyo.
Vitu hivi huchochea utalii nchini Tanzania, iliyoko barani Afrika upande wa mashariki, na kuleta maendeleo katika sekta hii na katika nchi kwa ujumla. Hii hupelekea kujengwa kwa hoteli nyingi za kitali kwani nchi inapata watalii wengi kwa sababu ya vivutio vyake
Luka Modric
Luka Modrić (kwa Kiserbokroatia: [lûːka mǒːdrit͡ɕ]; alizaliwa tarehe 9 Septemba 1985). Anacheza Hispania klabu ya Real Madrid na nahodha wa timu ya taifa ya Croatia.
Anacheza nafasi ya kiungo wa kati na pia anaweza kucheza kama kiungo mshambuliaji au kiungo mkabaji.
Alizaliwa Zadar na alisajiliwa na Dinamo Zagreb baada ya kuonesha uaminifu kwenye timu yake ya mtaani.Alipata maendeleo kwenye ya Zagreb na baadaye kusajiliwa Zrinjski Mostar na baadaye Inter Zaprešić. Alipata mafanikio makubwa akiwa Dinamo na kubeba mataji ya ligi kuu matatu mfululizo na baadaye kuhamia Premier League akiwa na Tottenham Hotspur na ndiye aliyechangia kwenye ushindi wa mara ya kwanza wa UEFA Champions League baada ya miaka hamsini,ambako mara ya mwisho ilfika robo fainali mwaka 2010-11.
Baada ya msimu wa 2011-12 alihamia Real Madrid kwa ada ya £33 milioni chini ya kocha Carlo Ancelotti.Na alifanikiwa kushinda taji la La Décima na kuchaguliwa kua mchezaji bora wa msimu.Kwenye msimu wa 2016 na 2017 alishinda taji la UEFA Champions League kwa mara ya pili na ya tatu,na mwaka 2016 alishinda tuzo za La Liga kuwa ndiye kiungo bora wa mwaka kwa mara ya pili.
Aliweka tena heshima kwenye timu ya taifa dhidi ya Argentina machi 2006 na alishiriki mashindano yote makubwa ambayo Croatia imeshiriki kama vile FIFA World Cup 2014.Alishinda goli lake la kimataifa kwenye mchezo wa kirafiki dhidi ya Italia.
Modrić anajumuishwa kati ya wachezaji wazuri wa dunia na ni mchezaji wa kwanza wa Croatia kujumuishwa kwenye FIFA World XI.Na amejumuishwa tena mwaka 2016.Huwa akichaguliwa kama mchezaji bora wa Croatia mara tano nyuma ya Davor Šuker ambaye amechaguliwa mara sita.
Lipuli fc
Lipuli fc ni timu ya mpira wa miguu mkoani Iringa iliyopanda tena daraja mwaka 2017 ingawa ilikuwa ikicheza ligi kuu ya Vodacom mnamo mwaka 2000 ndipo iliposhuka daraja.
Timu ya Lipuli inamilikiwa na halmashauri ya mji wa Iringa ikiwa na wadhamini wachache wakiwemo Vodacom na benki ya DTB.
Jina lake lake jingine ni Wanapaluhengo.
Mwaka 2018 inashiriki ligi kuu na kombe la ASF.
Layal Abboud
Layal Abboud (:; alizaliwa Mei 15, 1982) ni Lebanon mwimbaji wa pop, muziki watu mburudishaji, sauti-lyric mshairi, tamasha dancer, fit mfano, Muslim kibinadamu na mfanyabiashara.
Alizaliwa na familia ya muziki katika Kusini mwa Lebanon Tyrian kijiji cha Kniseh, Abboud ni wa zamani wa ISF afisa na alisoma fasihi ya kiingereza katika Lebanon chuo Kikuu, tafsiri katika Beirut Kiarabu chuo Kikuu na kujieleza muziki katika chuo Kikuu cha Sayansi na Teknolojia. Yeye alionekana kwa mara ya kwanza katika Studio El-Shabiki wa mfululizo debuts kama South Lebanon mshindani wa 2001/02. Abboud ya muziki kazi flourished na kutolewa kwa albamu yake ya kwanza "Fi Shouq" (: juu ya hamu) kuchapishwa mwishoni mwa mwaka 2007. Kuimba katika tofauti lahaja ya kiarabu, maarufu kwa ajili yake uwasilishaji wa lebanon ngano muziki na ndani majira ya matamasha. Abboud ni mwimbaji mwanachama katika chama Hicho ya Wasanii wa Kitaalamu katika Lebanon.
Boyaokozi
Boyaokozi (kwa Kiingereza "lifebuoy") ni kifaa chepesi kitumikacho kwenye chombo cha kusafiria majini ikitokea shida ili kuokoa uhai wa watu na kufanya vitu vielee.
Boya ni kama puto ambalo hutumiwa na mtu asiyeweza kuogelea na humsaidia mtu huyo ili asiweze kuzama katika maji ya bahari, mto, bwawa na sehemu mbalimbali za kuogelea.
Mara nyingi boya hujazwa upepo kwa kutumia pampu au kijazio chochote cha kujazia upepo.
Insha ya kisanaa
Insha ya kisanaa ni insha inayotumia lugha ya kisanaa, yaani yenye tamathali za semi kama vile sitiari, tasifida, tashbiha, tashihisi, tabaini, balagaha.
Aidha insha ya kisanaa hutumia mbinu nyingine za kisanaa kama tashititi, takriri, ritifaa na tanakalisauti.
Vilevile insha za kisanaa huwa na lugha zenye mvuto kama nahau, methali na hizo tamathali za semi.
1. Huwa na uteuzi wa maneno: insha za kisanaa hutumia maneno maalumu ya kisanaa na yanayovutia.
2. Huwa na lugha ya kisanaa: insha za kisanaa hutumia lugha ya kifasihi. Maneno ya kawaida hubadilishwa na kuwa maneno ya kisanaa; kwa mfano: "Njiwa yule ni mzuri". Sentensi hii ina maana kwamba mwanamke yule ni mzuri.
Supu
Supu (kutoka Kiingereza "soup") ni kimiminika kitamu kilichochanganywa na nyama au tambi, mboga za majani n.k.
Katika supu baadhi ya watu huweka karoti, limao, wengine huweka pilipili na pia watu hulia na chapati n.k.
Caracol (Belize)
Caracol ni jina la mji ambao umetolewa kwenye eneo la kale la Maya, ambao sasa upo kwenye Wilaya ya Cayo, nchini Belize, Amerika ya Kati.
Upo km 40 kusini mwa Xunantunich na San Ignacio Cayo, na umbali wa km 15 kutoka Mto Macal. Caracol ina kilomita za mraba 200.
Usindikaji
Usindikaji ni mchakato au kitendo cha kuweka vitu kwa namna malumu ili vikae kwa muda mrefu bila kuharibika.
Kuna vitu vingi vinavyoweza kusindikwa, kwa mfano: nyama, samaki, maziwa, matunda ya aina mbalimbali kama vile zabibu, maembe, machungwa na kadhalika.
Vitu hivyo hutumika katika kutengenezea bidhaa mbalimbali kama vile juisi za matunda, nyama za viwandani (za vikopo) n.k.
Marimba
Marimba (kwa Kiingereza "xylophone") ni ala au chombo cha muziki chenye umbo la sanduku, kilichotengenezwa kwa mbao na kutandikwa vibao vidogovidogo vyembamba vinavyotoa sauti mbalimbali vinapopigwa na virungu viwili.
Pia marimba huweza kutengenezwa kwa kutumia chuma.
Kiti
Kiti (wingi: viti) ni kifaa cha samani ambacho watu hukalia.
Mara nyingi huwa kina miguu minne ili iweze kustahimili uzito bila kuyumba.
Viti vinaweza kutumika sehemu mbalimbali, kama vile nyumbani, shuleni, bungeni, kwenye maabara, ofisini, kanisani, hotelini n.k.
Aina mojawapo ya viti ni sofa. Kwenye sofa wanaweza kukaa watu zaidi ya wawili.
Aina nyingine ya viti ni vile vya chumba cha kukulia. Kwa Kiingereza vyajulikana kama 'dining chairs'.
Mto Macal
Mto Macal ni mto unaokatiza Wilaya ya Cayo magharibi mwa Belize. Maeneo kando ya mto ni pamoja na mji wa zamani wa Maya wa Cahal Pech na Bustani za Botanic za Belize.
Kuna tawimito kadhaa ya mto Macal ikiwa ni pamoja na mito ifuatayo: Privassion, Rio On, Rio Frio, Mollejon na Coco Camp.
Basi
Basi (kutoka Kiingereza "bus") ni chombo cha usafiri kinachotumika kusafirisha watu kutoka eneo moja kwenda eneo jingine kwa ajili ya shughuli mbalimbali, kwa mfano kazi, masomo, utafiti na kadhalika.
Vyombo hivi vipo vya aina mbalimbali, kwa mfano kuna mabasi madogo yanayobeba abiria wachache na kusafiri umbali wa kawaida, pia kuna mabasi makubwa yenye kubeba watu wengi kuanzia hamsini na kuendelea na mabasi hayo husafiri umbali mrefu: yanaweza kusafiri kutoka nchi moja kwenda nchi nyingine bila kumpumzishwa.
Katika utamaduni mwingine maneno haya yana maana tofauti, mfano nchini Uingereza ina maana pana, ina maana wakati unapoondoa mtoto kutoka nyumbani kwa mara ya kwanza.
Katika dunia ya sasa mabasi yanatumika sana katika shughuli mbalimbali, kwa mfano shughuli za kiuchumi kwa kusafirisha wafanyakazi na wafanyabiashara katika nchi mbalimbali.
Kwa msaada wa vyombo hivyo watu wanaweza kufika sehemu nyingi kwa wakati na kwenye kazi zao kwa wakati; hali hii imesaidia kwa kiasi kikubwa kukuza uchumi wa nchi nyingi duniani.
Pilipili
Pilipili ni tunda refu au la mviringo la mpilipili lenye rangi ya kijani, manjano, machungwa au nyekundu.
Pilipili huwa na tabia ya kuwasha walau kiasi.
Pilipili huwekwa kwenye supu, mboga mbalimbali, chipsi, sambusa n.k. ili kuongeza ladha au hamu ya chakula.
Bustani za Botanic
Bustani za Botanic Belize (kwa Kiingereza: "Belize Botanic Gardens", kifupi: BBG) ni hekari 45 zenye mimea ya asili na ya kigeni inayokua katika wilaya ya Cayo ya Belize magharibi.
Bustani ipo katika bonde la Mto Macal, iliyozungukwa na mlima wa Maya.
Lengo kuu la BBG ni kuhimiza kilimo endelevu, kudumisha makusanyo ya hifadhi na kushiriki katika elimu ya uhifadhi. Inalenga kuhamasisha wageni ili kulinda mimea na makazi yao kwa kujifunza zaidi kuhusu ulimwengu wa mimea.
Tamathali za semi
Tamathali za semi ni matumizi ya maneno yenye maana kinyume na ile ya kawaida na yenye lengo la kutoa fundisho na kupamba sentensi kwa usanii.
Tamathali hizo ni kama vile: balagaha, ritifaa, sitiari, tabaini, tanakalisauti, tashbiha, tashihisi, tashtiti, tasifida.
Katapila
Katapila ni gari kubwa aina ya trekta kubwa, litumiwalo katika ujenzi wa barabara, utekuaji miti au uchimbaji.
Ni chombo chenye nguvu na kijiko kipana mbele.
Dreva huketi sehemu iliyonyanyuka ili aone vizuri kazi inavyoendelea.
Magurudumu ni ya chuma au ya mpira na yanakiwezesha kupita sehemu mbaya nje ya barabara.
Balagha
Balagha (kutoka neno la Kiarabu) ni usemi ambao kwa makusudi mazima hutia chumvi katika simulizi au mazungumzo ili msomaji au msikilizaji avutiwe kufuata kilichoandikwa au kinachosemwa.
Ni pia ufundi wa kuuliza hadhira maswali yasiyo na majibu kwa lengo la kuvuta hisia na kufurahisha.
Swali la namna hiyo lisilohitaji jibu na mtu anayetumia mbinu hiyo wanaitwa vilevile balagha.
Tamathali ya namna hiyo inapamba sentensi na kuifanya pengine iwe sanaa.
Ritifaa
Ritifaa (kutoka neno la Kiarabu; pia apostrofi kutoka Kigiriki ἀποστροφή, apostrofee, "ondoleo", kupitia Kiingereza: "apostrophe"; huitwa tena king'ong'o) ni alama ya uakifishaji inayoandikwa '.
Umbo lake ni sawa na mkato lakini inakaa juu ya mstari.
Alama hiyo inaonyesha pengine kwamba herufi au silabi imeanguka au kupunguzwa, kwa mfano katika shairi, lakini katika herufi "ng'" inatofautisha fonimu husika na nyingine inayofanana (ng). Baadhi ya maneno yenye apostrofi ni ng'ombe na kung'ata.
Kwa Kiingereza ni alama inayotumika zaidi kuonyesha hali ya jambo kuwa mali ya fulani: * Mike's car = gari la Mike.
Sitiari
Sitiari (kutoka neno la Kiarabu; kwa Kiingereza: "metaphor" kutoka Kigiriki μεταφορά, metaforaa, yaani "uhamisho") ni tamathali ya usemi inayofananisha mambo mawili bila kutumia kiunganishi katikati.
Kwa mfano: "Jihadhari, mtu yule ni sungura". Msemaji hadhani kweli kwamba mtu ni sungura, bali anataka kudokeza na kusisitiza ujanja wake.
Usemi wa namna hiyo unapamba sentensi na kuweza kuifanya iwe na hadhi ya sanaa.
Kikokotozi
Kikokotozi ni mashine ndogo ya hesabu inayotumika kukokotoa mambo mbalimbali yanayohusu hesabu.
Mashine hizi zipo za aina nyingi: katika hizi kuna zinazoweza kukokotoa hesabu za kawaida ambazo mara nyingi hutumika madukani na kwenye biashara nyinginezo na kuna zinazoweza kukokotoa hesabu za fizikia, kemia na hesabu ngumu ambazo haziwezi kufanywa na kikokotozi cha kawaida.
Mara nyingi hizi hutumiwa na wanahisabati na wanasayansi ili kufanya hesabu kwa wepesi na haraka.
Njuga
Njuga ni kifaa kama kengele ndogondogo zinazofungwa mguuni, mkononi au shingoni wakati watu wachezapo ngoma au mtoto aanzapo kutembea.
Ala hiyo ni bapa la chuma chepesi na lina umbo la duara na uwazi. Ndani huwekwa gololi ndogo ambayo inatoa mlio mkali inapotikiswa.
Rangi ya manjano
Rangi ya manjano, manjano kwa kifupi au njano ni rangi inayofanana na ile ya unga wa manjano. Ni rangi ya matunda mabivu kadhaa, kama vile chungwa (aina njano), papai, embe, ndizi n.k.
Ni mojawapo ya rangi zitumikazo kwa kazi mbalimbali kama katika kuchora michoro mbalimbali na kadhalika.
Michoro hiyo inaweza kuwa ya kitu chochote kama vile: wanyama, wadudu, watu, mimea na hata vitu visivyo na uhai kama vile mawe, majengo n.k.
Hivi vyote katika kuvichora unaweza kutumia rangi mbalimbali kama rangi ya njano, kijani, nyekundu, bluu, zambarau, kahawia na rangi nyinginezo.
Stafeli
Stafeli (kutoka jina la Kihindi; kwa Kiingereza soursop) ni tunda la mstafeli ("Annona muricata") lenye rangi ya kijani nje, nyama nyeupe, laini na tamu na mbegu nyeusi.
Majani hutumika kama chai ili kutibu mafua na kuhara damu, na pia husaidia mfumo wa umeng'enyaji wa chakula.
Mizizi yake huua minyoo wa aina mbalimbali, wakati kutoka mbegu zake hutengenezwa dawa za kufukuza wadudu waharibifu n.k.
Inadaiwa kwamba stafeli au juisi yake huponya saratani au hupunguza ukali wa dawa za saratani. Lakini uchunguzi wa kisayansi haukuweza kuhakikisha hii.
Sigara
Sigara ni kitu cha kuvuta moshi kinachojenga uraibu. Kinatengenezwa kwa tumbaku na kusokotwa kwa karatasi maalumu, chenye umbo refu na la mviringo.
Sigara zinasababisha madhara makubwa katika mwili wa binadamu: mara nyingi hudhuru mapafu na mfumo mzima wa upumuaji.
Sigara za kisasa za viwandani zimechujwa, na pia zinajumuisha tumbaku iliyoandaliwa.
Tabaini
Tabaini (kutoka neno la Kiarabu; kwa Kiingereza "antithesis") ni tamathali yenye maelezo yanayokinzana lakini haibadilishi maana iliyokusudiwa awali.
Usemi wa namna hiyo unaweza kupendeza na kufanya sentensi iwe na hadhi ya sanaa.
Tanakali
Tanakali au tanakalisauti au mwigo sauti (kwa Kiingereza "onomatopeia", kutoka Kigiriki ὀνοματοποιία; ambapo ὄνομα maana yake ni "jina" na ποιέω ni "nafanya") ni tamathali ya usemi ambayo hutumika kuigiza sauti au mlio wa kitu katika mazungumzo au maandishi na hivyo kufanya simulizi liwe hai zaidi.
Tanakali inasaidia kuinua sentensi hadi hadhi ya sanaa.
Tashbiha
Tashbiha (au tashibiha au tashbihi, kutoka neno la Kiarabu; kwa Kiingereza: "simile") ni usemi wa kufananisha au kulinganisha mambo mawili au zaidi kwa kutumia kiunganishi, kwa mfano: kama, mathalani, mithili ya, n.k.
Tamathali hiyo inaweza kuinua sentensi hadi hadhi ya sanaa kwa jinsi inavyopendeza.
Tashihisi
Tashihisi (kutoka neno la Kiarabu; kwa Kiingereza "personification") ni tamathali ya usemi inayokipa kitu sifa ya uhai ambayo hakina ili kionekane kusema na kutenda kama kiumbehai.
Usanii huo unaweza kupendezesha sentensi, mazungumzo na maandishi na kuvifanya viwe fasihi.
Tasifida
Tasifida (au tasfida, kutoka neno la Kiajemi; kwa Kiingereza "euphemism") ni usemi ambao unatunza adabu kwa kutumia maneno ya staha au ya kificho badala ya kutaja wazi matusi au maneno yanayoweza kukera yakitamkwa hadharani.
Tamathali hiyo inaweza kuinua sentensi hadi hadhi ya sanaa.
Manjano
Manjano ni unga wa mizizi ya mmea kutoka Asia ya Kusini Mashariki unaoitwa "Curcuma longa" kwa jina la kisayansi.
Go-Uda wa Japani
Go-Uda (17 Desemba, 1267 – 16 Julai, 1324) alikuwa mfalme mkuu wa 91 ("Tenno") wa Japani. Jina lake la kuzaliwa lilikuwa "Yohito", na alikuwa mwana wa pili wa Kameyama. Mwaka wa 1274 alimfuata baba yake Kameyama, na kuwa mfalme hadi kujiuzulu 1287. Aliyemfuata kama Tenno ni binamu yake Fushimi.
Kameyama wa Japani
Kameyama (9 Julai, 1249 – 4 Oktoba, 1305) alikuwa mfalme mkuu wa 90 ("Tenno") wa Japani. Jina lake la kuzaliwa lilikuwa "Tsunehito", na alikuwa mwana wa saba wa Go-Saga. Mwaka wa 1259 alimfuata kaka yake Go-Fukakusa, na kuwa mfalme hadi kujiuzulu 1274. Aliyemfuata kama Tenno ni mwana wake Go-Uda.
Gervas Kasiga
Gervas 'Rutakirwa' Kasiga (majina yake maarufu ni Chuma na/au Junior.; alizaliwa 4 Februari 1982) ni mwigizaji wa filamu, mwandishi wa miswada ya filamu, mwongozaji wa filamu anayeheshimika nchini Tanzania.
Anafahamika sana kwa kuongoza filamu maarufu ya "Fake Pastors (2007)" na kuongoza kuchagua waigizaji wa filamu ya Bongoland II.
Ameandika miswada kadhaa ya Michezo ya Kuigiza ya Runinga (Tamthilia) kama vile "Gharika" na "Dira", miswada ya filamu maarufu za Unfortunate Love, Ripple of Tears, Village Pastor, Wende na nyinginezo.
Mwaka 2011 filamu yake fupi ya Wende ilichaguliwa kuoneshwa katika Tamasha la Sita la Filamu la Kimataifa la Kenya (KIFF). Vilevile amepata kuwa balozi wa Tamasha la Filamu la Kimataifa la Zanzibar (ZIFF) akiwakilisha wanafilamu wa ki-Tanzania.
Kasiga ameshafanya kazi mbalimbali za kisanaa na mashirika kama AMREF, PATHFINDER, THE NATURE AND CONSERVANCY, The International Theatre and Literacy Project (ITLP), CRDB - TANZANIA, College of Mathematics and Natural Science - University of Dodoma, Vocation Training Centre of Tanzania (VETA), Regina University - Canada https://www.slideshare.net/WSCSD/kasiga n.k. Ameshaendesha mafunzo mbalimbali ya uigizaji, uandishi wa miswada ya filamu, uchukuaji picha za video pamoja uongozaji katika mikoa ya Mwanza, Kigoma, Dodoma na Dar es salaam. Mafunzo hayo amekuwa akiyafanya aidha kupitia taasisi yake ya Dodoma Arts Center (DAC) au kupitia kampuni yake ya Bona Fide Films ama kwa kushirikiana na mashirika ya ndani na ya kimataifa.
Msanii huyu pia ni Mhadhiri wa masomo ya Fasihi na Filamu kutoka Chuo Kikuu cha Dodoma - Tanzania.
Vilevile ni mwanablogu, anaendesha blogu ya Sebuleni.
Bongoland II
'Bongoland II ni jina la filamu iliyotoka mwaka 2008 kutoka nchini Tanzania. Ndani yake anakuja Peter Omari, Thecla Mjatta, Ahmed Olotu, Shafii Abdul, Chemi Che-Mponda, Sabrina Rupia, Hamisi Abdallah na Hashim Kambi. Filamu inahusu kijana mmoja (Peter Omari kacheza kama Juma) anayejaribu kurudi nyumbani, Bongoland, kuja kuangalia maisha ya hapa vipi baada ya kushindwana na maisha ya huko nchini Marekani. Anakuta maisha ya Bongoland ni magumu kulivyo alivyodhani na mbaya zaidi anajua siri mbaya inayoisibu familia yake. Kazi ya uaandaaji washiriki kwa Dar es Salaam ilifanywa na Gervas Kasiga aliyesimamia usaili huu kwa Tanzania. Hii ni sehemu ya pili ya toleo la kwanza la filamu hii ambayo ilitoka mwaka 2003.
Kona
'Kona ni jina la filamu iliyotoka mwaka 2015 kutoka nchini Tanzania. Ndani yake anakuja Salim Ahmed (Gabo), Riyama Ally na Christian Komba. Filamu imeongozwa na Gabo na kutayarishwa na Christian Komba huku picha ikipigwa na Landline Production. Filamu ilitengenezwa mwaka 2014 huko wilayani Songea katika mkoa wa Ruvuma na kusambazwa na Steps Entertainment kwa Tanzania nzima. Muswaada andishi umeandikwa na Patrick Komba. Filamu inaelezea umuhimu wa malezi ya pande zote mbili za wazazi ili kusimamia elimu imara kwa mtoto.
Kijana Zazuba aliyekuwa anaishi na mjomba wake, hakuwa na kipato kikubwa lakini malengo yake yalikuwa mwanaye asome hadi Chuo Kikuu. Kwa mujibu wa sheria mtoto huyo iliamriwa akae na mama yake. Mtoto huyo anakosa uangalizi mzuri katika masomo yake na umakini katika malezi maana muda mwingi bibi na mama yake wana shughuli nyingi za biashara ya pombe. Siku moja mtoto anakunywa pombe ya gongo iliyoachwa na mlevi, mwishowe anapoteza maisha kwa ungalizi mdogo.
Vibanzi
Vibanzi (na majina mengine mengi kama vihepe, vibendo na chipsi kutoka Kiingereza "chips") ni aina ya chakula kinachotayarishwa kwa viazi au viazi vikuu.
Katika uandaaji wa chakula hiki viazi hukatwa kwa wembamba na kisha kuloweshwa katika maji ili vilainike kabla ya kupikwa. Baada ya muda mfupi vinatolewa katika maji na kuwekwa kwenye mafuta ili viweze kuiva na kuliwa.
Chakula hiki hakina virutubishi vya kutosha kunufaisha sana mwili.
Kinyume chake, mara nyingi tunashauriwa kutokula chakula hiki kwani kinapikwa kwa mafuta mengi na mafuta hayo yanaweza kusababisha matatizo katika miili yetu tunapokula chakula hiki mara kwa mara.
Tunashauriwa sana kula vyakula vya asili visivyokuwa na mafuta mengi ili kujenga miili yetu kwa sababu mafuta yakiwa mengi mwilini yanaweza kusababisha matatizo kama vile ugonjwa wa moyo.pia huleta maradhi ya figo na hufanya mwili kuwa dhaifu wanasayansi walishauli kuwa ni heli kwa siku moja ukala kipande kimoja cha tikiti kuliko kula mfuko mmoja wa vibanzi